ΚΑΝΟΝΙΣΜΟΣ (ΕΟΚ) αριθ. 1330/90 ΤΟΥ ΣΥΜΒΟΥΛΙΟΥ της 14ης Μαΐου 1990 που προβλέπει ειδικά μέτρα για μια ποικιλία ακατέργαστου καπνού της συγκομιδής 1989 ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1329/90 (2), και ιδίως το άρθρο 13 παράγραφος 8 δεύτερο εδάφιο, την πρόταση της Επιτροπής (3), Εκτιμώντας: ότι η έκθεση της Επιτροπής που προβλέπεται στο άρθρο 13 παράγραφος 1 του κανονισμού (ΕΟΚ) αριθ. 727/70 έδειξε ότι, για την ποικιλία αριθ. 1 Badischer Geudertheimer και τα υβρίδιά της, αυξήθηκαν σημαντικά οι ποσότητες που ανέλαβαν οι οργανισμοί παρέμβασης για τη συγκομιδή 1988 και ότι ο αυτός κίνδυνος υπάρχει και για τη συγκομιδή 1989 7 ότι οι ποσότητες αυτές είναι πολύ μεγαλύτερες από τις ποσότητες και από το ποσοστά παραγωγής που καθορίζονται από τον κανονισμό (ΕΟΚ) αριθ. 1469/70 (4), όπως τροποποιήθηκε τελευταία από τον κανονισμό (ΕΟΚ) αριθ. 2269/88 (5) 7 ότι αποδεικνύεται, ως εκ τούτοι, αναγκαίο να θεσπιστούν τα ειδικά μέτρα που προβλέπονται στο άρθρο 13 παράγραφος 4 του κανονισμού (ΕΟΚ) αριθ. 727/70, και ιδίως η μείωση του επιπέδου της τιμής παρέμβασης για την εν λόγω ποικιλία 7 ότι, λόγω της ανάγκης επανεξισορρόπησης της αγοράς, είναι σκόπιμο να εφαρμοστούν τα μέτρα αυτά στη συγκομιδή 1989, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για τη συγκομιδή 1989 η τιμή παρέμβασης για τον καπνό της ποικιλίας 1, Badischer Geudertheimer και των υβριδίων της μειώνεται στο 75 % της αντίστοιχης τιμής στόχου. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Μαΐου 1990.

[Source: multi_eurlex | Tokens: 1761]